Sienna Millerová

Sienna Rose Diana Miller (* 28. december 1981, New York, New York, USA) je americká herečka.

Detstvo a mladosť 
Millerová sa narodila v New Yorku v Spojených štátoch, ale keď mala osemnásť mesiacov sa s rodinou presťahovala do Anglicka. Jej matka, Josephine, pochádza z Juhoafrickej republiky a jej otec, Edwin Miller, je americký bankár, ktorý sa stal obchodníkom s čínskym umením. Millerová má sestru Savannah a dvoch nevlastných bratov, Charlesa a Stephena. Jej rodičia sa rozviedli v roku 1987 a Millerová sa presťahovala do Parsons Green v Londýne spoločne so svojou matkou. Millerová navštevovala Heathfield School, internátnu školu v Ascote v Berkshire, kde tiež hrala a hrávala Lacrosse. Po maturite pôsobila ako modelka pre nemeckú reklamu pre soda-pop. S peniazmi, ktoré zarobila, sa presťahovala do New Yorku a zapísala sa na trojmesačný kurz do divadelného a filmového inštitútu Lee Strasberg.

Kariéra 
Od roku 2000 si zahrala v niekoľkých filmoch. Zlom prišiel až v roku 2004 vo filme Alfie, kde hrala spoločne s Judeom Lawom a Susan Sarandon. Neskôr hrala v thrilleri Layer Cake, spolu s Danielom Craigom. Millerová v roku 2005 hrala spisovateľku ilegálnych feministických kníh o Giacomovi Casanovi, ktorého vo filme stvárnil Heath Ledger, vo filme Casanova. 

V roku 2006 prijala úlohu Edie Sedgwick v životopisnom filme Factory Girl. V roku 2008 hrala po boku Keiry Knightley a Cilliana Murphyho v životopisnej dráme The Edge of Love. Film získal zmiešané recenzie. Millerová za svoj herecký výkon bola nominovaná na cenu BAFTA v kategórií najlepšia herečka v miniseriály alebo TV filme. 

V roku 2007 vyšiel film Stardust, na ktorom pracovala spoločne s Claire Danes, Michelle Pffeifer a Henrym Cavillom. 

V roku 2012 hrala vo filme The Girl, kde hrala herečku Tippi Hedren, múzu režiséra Alfreda Hitchcocka. Počas natáčania bola Millerová tehotná a niekoľko krát sa kontaktovala s Hedrenovou aby svoju úlohu vedela lepšie zahrať. Kritici sa zhodli, že na herecké stvárnenie Hedrenovej, bola Millerová tou najlepšou voľbou. Za túto úlohu získala nomináciu na cenu BAFTA a tiež nomináciu na cenu Zlatý glóbus. 

V roku 2014 hrala po boku Bradleyho Coopera vo filme American Sniper. Kvôli filmu si Millerová prefarbila vlasy na čierno. O rok neskôr stvárnila jednu z úloh vo filme Unfinished Business. V rovnakom roku si zahrala znovu vedľa Bradleyho Coopera, v komédií The Chef. 

V roku 2019 hrala vo filme 21 Bridges. Jej úloha bola inšpirovaná rolou Edie Falcovej v televíznom seriály The Sopranos. Od roku 2019 pôsobí v seriály The Loudest Voice, kde hrá manželku Russella Crowea.

Súkromný život 
Na Štedrý deň roku 2004 sa Millerová zasnúbila so svojím hereckým kolegom Judeom Lawom. V novembri 2006 sa rozišli. V decembri 2009 spolu znovu začali chodiť a trávili Vianoce spoločne na Barbadose spolu s tromi náhradnými deťmi. Vo februári 2011 oznámili znovu rozchod. 

Od roku 2011 do roku 2015 Millerová chodila s hercom Tomom Sturridgeom, s ktorým má dcéru, Marlowe Ottoline Layng Sturridge, narodenú 7. júla 2012. 

V máji 2011 dostala Millerová od spoločnosti News of World náhradu škody vo výške 100 000 GBP, keď novinári pripustili, že sa dostali do telefónu.

Charita 
Millerová je veľvyslankyňou Medzinárodného zdravotníckeho zboru. V apríli 2009 spolu s nimi odcestovala do Konžskej demokratickej republiky v ktorej viedla blog o svojich skúsenostiach. Po zemetrasení na Haiti v roku 2010 navštívila ich krajinu kde poskytla pomoc ľudom ktorý prišli o domov. Spolupracuje tiež s Global Cool.

Je tiež ambasádorkou Nadácie Starlight Children Foundation, ktorá pracuje s vážne chorými deťmi a ich rodičmi. Od 1. júla 2007 sa Millerová zúčastnila vystúpenia na koncerte pre princeznú Dianu, ktorý sa konal na štadióne Wembley v Londýne, aby oslávila život princeznej takmer 10 rokov po jej smrti. Výťažok z koncertu smeroval do charitnej organizácie Diana, ako aj do charitatívnych organizácií, ktorých patrónmi sú jej synovia kniežatá Wiliam a Harry.

Iné projekty

Externé odkazy

Zdroj 

Filmové herečky USA
Televízne herečky USA
Absolventi Lee Strasberg Theatre and Film Institute
Osobnosti z New Yorku